Våpenskjoldet til Visconti av Milan som viser ein biscione, ein slange som ser ut til å ete eit menneske, men som i røynda gjev liv til det.
**Huset Visconti** var ein adelsfamilien i Italia i høgmellomalderen. Dei hadde opphavet sitt i Republikken Pisa på midten av 1100-talet. Dei sprang først fram i Pisa, så på Sardinia, der dei vart herskarar av Gallura, og til slutt i Milano, som dei er mest kjend for.

Visconti av Pisa og Sardinia
----------------------------

Den første kjende Visconti i Pisa var Alberto, som hadde tittelen aristokrat. Alberto sin son Eldizio hadde titlane aristokrat og konsul frå 1184 til 1185. Det var sønene til Eldizio, Lamberto og Ubaldo I, som førte familien til makta i Pisa og Sardinia. Begge hadde tittelen aristokrat og fungerte som ein *podestà*.

I 1212 var det totalt anarki i Pisa då forskjellige grupper, både for og imot Visconti, kjempa om den politiske makta. I midten av januar 1213 leia Vilhelm I av Cagliari ein koalisjon av styrkar som var mot Visconti til siger i eit slag nær Massa over den kombinerte styrken til Lucca og Visconti under Ubaldo. Etter dette vart makta i Pisa delt mellom fire *rektorar* og ein av desse var frå Visconti-familien. Visconti av Sardinia heldt fram å ta del i det politiske livet i Pisa til slutten av hundreåret, men makta deira der vart kraftig svekka etter 1213.

På Sardinia hadde Eldizio gifta seg med dotter til Torchitorio III av Cagliari, som vart mor til Lamberto og Ubaldo. I 1207 gifta Lamberto seg med Elena, arvingen til Barisone II av Gallura og slik sikra dei kontrollen over det nordaustlege hjørnet av Sardinia med hovudstaden hans i Civita. I 1215 oppretta han og Ubaldo hegemoniet sitt over Giudicato av Cagliari sør på øya i tillegg. Gjennom ekteskapa sine sikra Lamberto sin son, Ubaldo II, og sikra makta i Logudoro ein periode. På midten av hundreåret var styret til Pisa på Sardinia utan motstand på grunn av Visconti, som gjennom ekteskap var allierte med andre mektige familiar i Pisa (Gherardeschi og Capraia) og Sardinia (Lacon og Bas-Serra).

Visconti av Gallura nytta ein hane som symbolet sitt (Gallura tyder «landet til hanane»), medan Visconti i Milano nytta ein slange.

### Visconti-herskarar av Gallura

* Lambert (1207–1225)
* Ubaldo (1225–1238)
* Johan (1238–1275)
* Nino (1275–129])
* Joanna (1298–1308)

Visconti av Milan
-----------------

Ottone tok Visconti til makta i Milano etter å ha kjempa om kontrollen med rivalane i Della Torre-familien i 1277. Visconti-familien styrte Milano fram til tidleg i renessansen, først som herrar, og frå 1395 som hertugar. Visconti sitt styre i Milano enda då Filippo Maria Visconti døydde i 1447. Han vart etterfølgt, etter ein kortvarig republikk, av svigersonen sin Francesco I Sforza, som byrja ein periode for byen under Huset Sforza.

### Visconti-herskarar i Milano

* Ottone Visconti, erkebiskop i Milano (1277–1294)
* Matteo I Visconti (1294–1302; 1311–1322)
* Galeazzo I Visconti (1322–1327)
* Azzone Visconti (1329–1339)
* Luchino I Visconti (1339–1349)
* Bernabò Visconti (1349–1385)
* Galeazzo II Visconti (1349–1378)
* Matteo II Visconti (1349–1355)
* Gian Galeazzo Visconti (1378–1402) {første hertug av Milano og nevø av Bernabò Visconti}
* Giovanni Maria Visconti (1402–1412)
* Filippo Maria Visconti (1412–1447)

### Familietreet til Visconti av Milano

|  |
| --- |
| Etterfølgjarane til Uberto Visconte ( † midten av 1200-talet)

---

 |
| 1. Ottone{1207-1295} erkebiskop av Milano (1262) herre av Milano (1277-78) and (1282-85).
2. Andreotto (1200-talet)
	1. Teobaldo Visconti (1225-1275)
		1. Matteo I Visconti
		  *capitano del popolo* av Milano (1287-1298) 
		 herre av Milano (1287-1302) og (1311-1322)
			1. Galeazzo I herre av Milano (1322-1327)
				1. Azzone herre av Milano (1329-1399)
			2. Marco († 1329)
			3. Giovanni erkebiskop i Milano (1339)
			  herre av Milano (1339-1354)
			  herre av Bologna og Genova (1331-1354).
				1. Giovanni da Oleggio (*truleg*) herre av Bologna (1355-1360)
			4. Luchino herre av Milano (1339-1349)
				1. Luchino Novello (døydde 1399)
			5. Stefano (døydde 1327)
				1. Matteo II herre av Milano (1354-1355)
				2. Galeazzo II herre av Milano (1354-1378)
					1. Gian Galeazzo herre av Milano (1378-1395) hertug av Milano (1395-1402)
						1. Valentina gift (1387) Ludvig av Orléans
						2. Giovanni Maria hertug av Milano (1402-1412)
						3. Filippo Maria hertug av Milano (1412-1447)
							1. Bianca Maria (*uekte born* av Agnese del Maino) 
							 i 1441 gift med Francesco I Sforza, seinare hertug av Milano
				3. Bernabò hertug av Milano (1354-1385)
		2. Uberto *il Pico* (1280?-1315)
			1. Vercellino  podestà av Vercelli (1317) og Novara (1318-1320).
				1. Linja til Visconti di Modrone, marki (1694) og seinare hertugar (1813) av Vimodrone, som inkluderer medlemmer frå Luchino Visconti og Eriprando Visconti.
 |

Visconti av Modrone
-------------------

Frå Uberto, bror til Matteo I, kom familiegreina hertugane av Modrone. Til denne familien høyrte Luchino Visconti til, ein av dei viktigaste filmregissørane , one of the most prominent film directors of Italian neorealist cinema.

Andre medlemmer
---------------

* Pave Gregorius X (1210–1276) vart fødd Teobaldo Visconti i Piacenza.
* Valentina Visconti, eldste dotter av Giangaleazzo Visconti, hertuginne av Orléans og bestemora til kong Ludvig XII av Frankrike, som erobra Milano som arvingen hennar

Kjelde
------

* *Denne artikkelen er basert på ei omsetjing av artikkelen House of Visconti frå Engelsk Wikipedia .*